Document ID: /roh_data/filtered/fineweb-2-filterrobots_roh.jsonl.gz/47885

«L'interess per las lavurs vi dal nov tunnel da l’Alvra da la Viafier retica è da l'entschatta davent grond» di la pledadra da medias Yvonne Dünser. Per la Viafier retica è quel di ina buna chaschun per mussar al public interessà quai ch'ils visitaders da l’arena d'infurmaziun na vesan uschiglio betg.
Per il mument è la lavur principala quella da schelar il grip da la zona da disturbi «Raibler Rauwacke». Il november duess il grip esser stabil avunda per cuntinuar cun l’avanzament.
Il pli grond plazzal dal Grischun tragutta 345 milliuns francs. Il segund tunnel da l’Alvra duess esser a fin il 2022.